397 REACTII Share Tweet Whatsapp Linkedin Google

Din categoria ”primim la redacție”, astăzi un ordin intern al Episcopiei Slatinei și Romanaților care le cere preoților din subordine să cotizeze lunar câte 0,07 lei de familie din parohie către televiziunea BOR, Trinitas.

Ordinul a intrat în vigoare de la 1 ianuarie 2015 și, din câte îmi dau seama, darea asta noua vine pe lângă altele mai vechi. Așa că probabil o să-i vedeți mai des pe preoți cu câte un obicei nou pe la ușă. Și e valabil pentru toată țara.

Acum, știu că suma vi se pare mică,dar fiecare picătură contează. Pentru că un preot dintr-un sat cu 500 de familii are de dat la mai-marii săi cam 35 de lei și tot așa. Nu știu câtă încântare a stârnit ordinul de a ajuns și la mine, expeditorul trimițându-mi-l prin poștă. Mi-a făcut și un calcul cu un număr de 8 milioane de familii în România. Dacă, prin absurd, Biserica ar fi atât de eficientă să strângă banii de la toată lumea, iar preoții atât de doritori să plătească, am ajunge în următoarea situație: într-o lună Trinitas ar strânge cam 560 de mii de lei. Asta ne duce într-un an la 1 milion și jumătate de euro. Destul să operezi o televiziune mărimea Trinitas. Cele de știri au costuri de la 2-300 de mii până la 1,5 -2 milioane.

Într-un fel îi invidiez pe oamenii de acolo. Lucrează într-un soi de televiziune publică. Și asta e reconfortant într-o piață care cade. Ce mă amuză pe mine în situația asta este că preoții vor plăti și pentru Lucian Mândruță și Emil Moise.